ai4bharat/Pralekha huggingface dataset:
பாதுகாப்பு அமைச்சகம்
ராணுவத்தின் நவீனமயம், பாதுகாப்பு துறையில் புதிய நடவடிக்கைகள் உள்ளிட்ட பல்வேறு முக்கிய அறிவிப்புகள்
நாடாளுமன்றத்தின் மக்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த பாதுகாப்பு இணை அமைச்சர் திரு ஸ்ரீபத் நாயக் கீழ்க்கண்ட தகவல்களை அளித்தார்.
ஐந்து புதிய ரஃபேல் போர் விமானங்கள் இந்திய விமானப் படையில் 2020 செப்டம்பர் 10 அன்று இணைக்கப்பட்டன.
விமானப் படையின் அனைத்து பிரிவுகளிலும் நிரந்தர பெண் அலுவலர்களை பணியமர்த்த பரிசீலிக்கப்பட்டு வருகிறது. 2008-ஆம் ஆண்டு முதலே இந்த பணியில் கடற்படை ஈடுபட்டு வருகிறது.
பாதுகாப்பு படைகளின் நவீனமயமாக்கலுக்காக 2015-16-இல் ரூ 62,235.54 கோடி செலவழிக்கப்பட்ட நிலையில், 2019-20-இல்
இந்த தொகை தோராயமாக ரூ 91,128.74 கோடி
ஆக உயர்ந்தது. நடப்பாண்டில் ஜூலை 31 வரை
ரூ 31747.06 கோடி செலவழிக்கப்பட்டுள்ளது.
இராணுவம், கடற்படை மற்றும் விமானப் படையில் கொவிட்-19 தொற்றால் பாதிப்படைந்தவர்கள் எண்ணிக்கை முறையே 16758, 1365 மற்றும் 1716 ஆகும். இராணுவத்தில் 32 பேரும் விமானப்படையில் 3 பேரும் உயிரிழந்த நிலையில் கடற்படையில் கொவிட்-19க்கு யாரும் இதுவரை உயிரிழக்கவில்லை.
இராணுவ நிலத்தை சட்டத்திற்குப் புறம்பாக கையகப்படுத்தி உள்ளவர்கள் மீது வழக்குகள் பதிவு செய்யப்பட்டு நீதிமன்றம் மூலம் நடவடிக்கைகள் எடுக்கப்பட்டு வருகின்றன. வரும் காலங்களில் இது போன்ற செயல்களை தடுப்பதற்காக இராணுவ நிலங்களின் கணக்கெடுப்பு, மாநில அரசுகளுடன் ஆலோசனை உள்ளிட்ட நடவடிக்கைகள் மேற்கொள்ளப்பட்டு வருகின்றன.
2018, 2019 மற்றும் 2020  ஆகிய ஆண்டுகளில் 7.586 ஏக்கர்கள் இராணுவ நிலம் ஆக்கிரமிப்பு செய்யப்பட்டிருந்தது கண்டறியப்பட்டது. இதில், 4.11 ஏக்கர் நிலம் இதே காலகட்டத்தில் ஆக்கிரமிப்பில் இருந்து விடுவிக்கப்பட்டது.
கடந்த நிதியாண்டில் , 38 ஒப்பந்தங்கள் இந்திய விற்பனையாளர்களுடனும் 32 ஒப்பந்தங்கள் வெளிநாட்டு விற்பனையாளர்களுடனும் கையெழுத்திடப்பட்டன. இந்த ஆண்டு ஜூலை மாதம் வரை ராணுவ தளவாடங்கள் கொள்முதலுக்காக 10 ஒப்பந்தங்கள் இந்திய விற்பனையாளர்களுடனும் 6 ஒப்பந்தங்கள் வெளிநாட்டு விற்பனையாளர்களுடனும் கையெழுத்திடப்பட்டன.
(Visitor Counter : 48
பாதுகாப்பு அமைச்சகம்
பிஎஸ்ஏ ஆக்ஸிஜன் ஆலைகள் பராமரிப்பு குறித்த திறன் மேம்பாட்டு பயிற்சியை தொடங்கியது இந்திய கடற்படை
பிஎஸ்ஏ ஆக்ஸிஜன் ஆலைகள் பராமரிப்பு குறித்த திறன் மேம்பாட்டு பயிற்சியை விசாகப்பட்டினத்தில் உள்ள கடற்படை கப்பல் கட்டும் தளம் கடந்த 27ம் தேதி தொடங்கியது.
இந்திய கடற்படை மற்றும் நிதி ஆயோக் நடத்திய ஆலோசனையின் அடிப்படையில் இந்த திறன் மேம்பாட்டு பயிற்சி அளிக்கப்படுகிறது.
இது குறித்து நிதி ஆயோக் தலைவர் வினோத் குமார் பால், மத்திய சுகாதாரத்துறை அமைச்சகம், திறன் மேம்பாட்டுத்துறை அமைச்சக அதிகாரிகள், கடற்படை துணை தளபதி ரியர் அட்மிரல் ஸ்ரீகுமார் நாயர், விசாகப்பட்டினத்தில் உள்ள கடற்படை கப்பல் கட்டும் தளத்தின் கண்காணிப்பாளர் ஆகியோருடன் காணொலி காட்சி மூலம் கலந்துரையாடினார். இதில் கொவிட் தொற்றை எதிர்கொள்ள நாடு முழுவதும் வழங்கப்பட்டுள்ள பிஎஸ்ஏ  ஆக்ஸிஜன் ஆலைகளை பராமரிக்க மாஸ்டர் பயிற்சியாளர்களுக்கு திறன் மேம்பாட்டு பயிற்சி அளிக்க முடிவு செய்யப்பட்டது.
இந்த 4 நாள் பயிற்சி திட்டத்தை விசாப்பட்டினத்தில் உள்ள கடற்படை கப்பல் கட்டும் தளத்தில் உள்ள நிபுணர் குழு காணொலி வாயிலாக அளிக்கிறது.
இதில் பிஎஸ்ஏ ஆக்ஸிஜன் ஆலைகள் பராமரிப்பு குறித்த பாடங்கள் மற்றும் செய்முறை விளக்கங்கள் அளிக்கப்படுகின்றன. இதில் நாடு முழுவதும் 30 நகரங்களில் இருந்து 82 மாஸ்டர் பயிற்சியாளர்கள் கலந்து கொண்டுள்ளனர்.
இந்த பயிற்சியில் கான்பூர் ஐஐடி பேராசிரியர்கள், மத்திய சுகாதாரத்துறை மற்றும் திறன் மேம்பாட்டுத்துறை அமைச்சக அதிகாரிகள் கலந்து கொண்டுள்ளனர்.
இதைத் தொடர்ந்து நேரடியான பயிற்சிகள் விசாகப்பட்டினத்தில் உள்ள கடற்படை கப்பல் கட்டும்தளத்தில் நடத்தப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1722344
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
அடிப்படை நகர்ப்புற உள்கட்டமைப்பை மேம்படுத்துவதில் அம்ருத் கவனம் செலுத்துகிறது
மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய வீட்டுவசதி மற்றும் நகர்ப்புற விவகாரங்கள் இணை அமைச்சர் திரு கௌஷல் கிஷோர் கீழ்காணும் தகவல்களை வழங்கினார்.
மாநிலங்கள்/யூனியன் பிரதேச அரசுகளின் முயற்சிகளுக்கு உதவும் வகையில், 500 மாநகரங்கள் மற்றும் நகரங்களில் வீட்டுவசதி மற்றும் நகர்ப்புற மேம்பாட்டு அமைச்சகத்தால் செயல்படுத்தப்பட்டு வரும் அம்ருத் திட்டம், கழிவுநீர், மழைநீர் வடிகால் உள்ளிட்ட அடிப்படை உள்கட்டமைப்பை மேம்படுத்துவதில் கவனம் செலுத்துகிறது.
அம்ருத் திட்டத்தின் கீழ், ரூ 2,952 கோடி மதிப்பிலான 799 திட்டங்களை மேற்கொண்டுள்ள மாநிலங்கள்/யூனியன் பிரதேசங்கள் 3,770 நீர் தேங்கி நிற்கும் இடங்களை செப்பனிடுகின்றன. ரூ 1,180 கோடி மதிப்பிலான 633 திட்டங்கள் இதுவரை முடிக்கப்பட்டுள்ளன, இதன் விளைவாக சுமார் 2,300 நீர் தேங்கும் இடங்கள் அகற்றப்பட்டுள்ளன.
திட்டமிடப்படாத நகரமயமாக்கல் உள்ளிட்ட பல காரணங்களால் தண்ணீர் தேங்குகிறது. இந்திய அரசியலமைப்பின் 12-வது அட்டவணையில் பட்டியலிடப்பட்டுள்ள நகர்ப்புற உள்ளாட்சி அமைப்பின் செயல்பாடுகளில் நகர்ப்புற திட்டமிடல் ஒன்றாகும் என்பதால் நீர் தேக்க மேலாண்மை மாநிலங்கள் / யூனியன் பிரதேசங்களின் கீழ் வருகிறது. தண்ணீர் தேங்குவதால் ஏற்படும் பொருளாதார இழப்பு மற்றும் இறப்புகள் தொடர்பான தரவு மத்திய வீட்டுவசதி மற்றும் நகர்ப்புற விவகாரங்கள் அமைச்சகத்தால் பராமரிக்கப்படவில்லை.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1814402
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 188.19 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 16,279 கொவிட் சிகிச்சை பெறுபவர்கள் எண்ணிக்கை 0.04 சதவிதமாக உள்ளது.
குணமடைந்தோர் விகிதம் தற்போது 98.75 சதவீதம்
கடந்த 24 மணி நேரத்தில் 2,252 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,25,25,563 என அதிகரித்துள்ளது.
கடந்த 24 மணி நேரத்தில் 2,927 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.58 சதவீதம் ஆகும்
வாராந்திர பாதிப்பு விகிதம் 0.59 சதவீதம் ஆகும்
இதுவரை மொத்தம் 83.59 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 5,05,065 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1820329
புவி அறிவியல் அமைச்சகம்
இந்திய வானிலை ஆய்வு மையம் வெப்ப குறியீட்டை அறிமுகப்படுத்தியுள்ளது என்று திரு கிரண் ரிஜிஜு கூறுகிறார்
இந்திய வானிலை ஆய்வு மையம் சமீபத்தில் சோதனை அடிப்படையில் வெப்ப குறியீட்டை அறிமுகப்படுத்தியுள்ளதாக மத்திய புவி அறிவியல் துறை அமைச்சர் கிரண் ரிஜிஜு இன்று மாநிலங்களவையில் எழுத்துப்பூர்வமாக அளித்த பதிலில் தெரிவித்தார். வெளிப்படையான வெப்பநிலை / உணரும் வெப்பநிலை  மக்களுக்கு இடர்பாடுகளை ஏற்படுத்தும் பிராந்தியங்களுக்கு பொதுவான வழிகாட்டலை வழங்குவதற்காக சோதனை வெப்ப குறியீட்டை இந்திய வானிலை ஆய்வு மையம் தொடங்கியுள்ளது என்று அவர் கூறினார். தற்போது, அமெரிக்காவின் தேசிய வானிலை சேவை, தேசிய பெருங்கடல் மற்றும் வளிமண்டல நிர்வாகம் பயன்படுத்துவதைப் போன்ற வெப்ப குறியீட்டு சமன்பாட்டைப் பயன்படுத்தி வெப்பக் குறியீட்டெண் பெறப்படுகிறது.
சோதனை வெப்பக் குறியீட்டிற்குப் பயன்படுத்தப்படும் வண்ணக் குறியீடுகள் பின்வருமாறு:
பச்சை:- சோதனை வெப்ப குறியீட்டெண் 35 டிகிரி செல்சியஸுக்கும் குறைவாக உள்ளது
மஞ்சள்:- சோதனை வெப்பக் குறியீடு 36-45 டிகிரி செல்சியஸ் வரம்பில்
ஆரஞ்சு:- சோதனை வெப்ப குறியீட்டெண் 46-55 டிகிரி செல்சியஸ் வரம்பில்
சிவப்பு:- சோதனை வெப்ப குறியீட்டெண் 55 டிகிரி செல்சியஸை விட அதிகமாக உள்ளது
ஆந்திர மாநிலம் உட்பட நாடு முழுவதும் சோதனை அடிப்படையில் மட்டுமே வெப்பக் குறியீடு செயல்படுத்தப்படுவதாகக் கூறினார். இருப்பினும், வெப்ப செயல் திட்டத்தின் கீழ் புவனேஸ்வர் மற்றும் அகமதாபாத்திற்கான வெப்பக் குறியீடு இந்திய பொது சுகாதார நிறுவனம் போன்ற உள்ளூர் அமைப்புகளுடன் இணைந்து தேசிய பேரிடர் மேலாண்மை ஆணையத்தால் திட்ட முறையின் கீழ் செய்யப்படுகிறது என்று அவர் கூறினார்.
குடியரசுத் தலைவர் செயலகம்
குடியரசு தலைவரின் மகாவீரர் ஜெயந்தி வாழ்த்து
மகாவீரர் ஜெயந்தியை முன்னிட்டு, தனது வாழ்த்துச் செய்தியில் குடியரசு தலைவர் திரு ராம் நாத் கோவிந்த் கூறியிருப்பதாவது :
"மகாவீரர் ஜெயந்தி நன்னாளில், அனைத்து குடிமக்களுக்கு, குறிப்பாக சமண சமயத்தவருக்கு, எனது வணக்கங்களையும் வாழ்த்துகளையும் தெரிவித்துக் கொள்கிறேன்.
உலகத்தில் அமைதி, அன்பு, நல்லொழுக்கம் மற்றும் சமாதானம் நிலவ பகவான் மகாவீரரின் வாழ்க்கையில் இருந்தும் போதனைகளில் இருந்தும் நாம் உத்வேகம் கொள்வோம். மேலும், கொவிட்-19 வைரஸ் பரவலைக் கருத்தில் கொண்டு, மக்கள் அனைவரும் சமூக இடைவெளி உட்பட அரசின் வழிகாட்டுதல்களை அனைத்தையும் பின்பற்றி அதைத் தடுப்போம்."
(Visitor Counter : 44
குடியரசுத் தலைவர் செயலகம்
டாக்டர் சர்வபள்ளி ராதாகிருஷ்ணனின் பிறந்தநாளை முன்னிட்டு அவருக்கு குடியரசுத் தலைவர் மரியாதை செலுத்தினார்
முன்னாள் குடியரசுத் தலைவர் டாக்டர் சர்வபள்ளி ராதாகிருஷ்ணனின் பிறந்த நாளை முன்னிட்டு இன்று  குடியரசுத் தலைவர் மாளிகையில், குடியரசுத் தலைவர் திருமதி திரௌபதி முர்மு அவருக்கு மரியாதை செலுத்தினார். டாக்டர் ராதாகிருஷ்ணனின் திருவுருவப்படத்திற்கு குடியரசுத் தலைவரும், மாளிகையின் அதிகாரிகளும் மலர் தூவி மரியாதை செலுத்தினார்கள்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 202.50 கோடியைக் கடந்தது
இந்தியாவில் இன்று காலை 7 மணி நிலவரப்படி 202.50 கோடிக்கும் அதிகமான  கொவிட்-19 தடுப்பூசி டோஸ்கள் செலுத்தப்பட்டுள்ளன. 2,67,49,821 அமர்வுகள் மூலம் இந்த சாதனை படைக்கப்பட்டுள்ளது.
12-14 வயதிற்குட்பட்டோருக்கான கொவிட்-19 தடுப்பூசி 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 3.85 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.34 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.47 சதவீதமாக உள்ளது. கடந்த 24 மணி நேரத்தில் 18,159 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,32,46,829.
இந்தியாவில் கடந்த 24 மணி நேரத்தில் 14,830 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,26,102 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 87.31 கோடி . வாராந்திரத் தொற்று 4.53 சதவீதமாக உள்ளது. தினசரித் தொற்று விகிதம் 3.48 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் :
https://pib.gov.in/PressReleasePage.aspx?PRID=1844812
(
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
மனிதகுலத்தின் நீடித்த வளர்ச்சியை நோக்கிய எந்தத் தொலைநோக்குத் திட்டத்திற்கும் மனதில் இருத்த வேண்டியது-குறைத்தல், மறுபயன்பாடு  , மறுசுழற்சி - என்ற 3 ஆர்  சொற்கள் மந்திரமாகும்.
எட்டாவது மண்டல 3 ஆர்  அமைப்புக்குப் பிரதமர் திரு.நரேந்திர மோடி அனுப்பியுள்ள செய்தி வருமாறு:
“மனிதகுலத்தின் நீடித்த வளர்ச்சியை நோக்கிய எந்தத் தொலைநோக்குத் திட்டத்திற்கும் மனதில் கொள்ள வேண்டியது-குறைத்தல், மறுபயன்பாடு  , மறுசுழற்சி - என்ற 3 ஆர்  சொற்கள் மந்திரமாகும். உற்பத்தியாளர்கள், நுகர்வோர் மற்றும் அரசு எனச் சம்பந்தப்பட்ட அனைத்துத் தரப்பினரும் இந்தப் பொன்னான கோட்பாட்டைப் பின்பற்ற வேண்டும். இது கழிவுப்பொருள் மேலாண்மை, நீடித்த வளர்ச்சி என்ற இரட்டைச் சவால்களுக்குத் தீர்வு காண குறிப்பிடத்தக்க பங்களிப்பைச் செய்யும்” என்று ஆசியா, பசிபிக்கின் எட்டாவது மண்டல 3 ஆர் அமைப்பில் பங்கேற்போருக்கு அனுப்பியுள்ள செய்தியில் பிரதமர் திரு. நரேந்திர மோடி தெரிவித்துள்ளார்.
“3ஆர் மற்றும் ஆதாரவளங்களைத் திறமையுடன் பயன்படுத்துதல் மூலம் தூய்மையான நீர், தூய்மையான நிலம், தூய்மையான காற்று என்பதைச் சாதிப்பது ஆசியா-பசிபிக் சமூகங்களின் 21-ம் நூற்றாண்டு தொலைநோக்கு” என்பதை மையக்கருத்தாகக் கொண்டு இந்தூரில் 2018 ஏப்ரல் 9 முதல் 12 வரை ஆசியா-பசிபிக்கின் எட்டாவது மண்டல 3ஆர் அமைப்பின் மாநாடு நடைபெற உள்ளது.
மேலும் விவரங்களுக்கு www.pib.nic.in என்ற இணையதளத்தைக் காணவும்.
(Visitor Counter : 110
வெளியுறவுத்துறை அமைச்சகம்
இந்தியா மற்றும் மலாவி இடையே குற்றம் புரிந்தவர்களை அந்த திருப்பிஅனுப்புதல் குறித்த உடன்படிக்கை ஒப்பந்தத்திற்கு மத்திய அமைச்சரவை ஒப்புதல்
இந்தியா மற்றும் மலாவி இடையே குற்றம் புரிந்தவர்களை உரிய நாட்டுக்குத் திருப்பி அனுப்புதல் குறித்த ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஏற்பு அளித்துள்ளது.
பயங்கரவாதிகள், பொருளாதாரக் குற்றவாளிகள் மற்றும் பிற குற்றச் செயல்களில் ஈடுபட்டவர்களை இந்தியாவில் இருந்து மலாவிக்கும் மலாவியில் இருந்து இந்தியாவிற்கும் திருப்பி அனுப்புவது குறித்த சட்டக் கட்டமைப்பை உருவாக்க இந்த ஒப்பந்தம் வழங்கும்.
எஃகுத்துறை அமைச்சகம்
தற்சார்பு இந்தியாவை உருவாக்க, எஃகுத் தொழில் நிறுவனங்கள் முனைப்புடன் செயல்படுமாறு தர்மேந்திர பிரதான் கேட்டுக்கொண்டுள்ளார்
தற்சார்பு இந்தியாவை உருவாக்கவும், வெளிப்படை கொள்கைகளை மேற்கொள்ளவும் வேலை வாய்ப்புகளை அதிகரிக்கவும் எஃகுத் தொழில் நிறுவனங்கள் முன்வர வேண்டும் என்று மத்திய எஃகு மற்றும் பெட்ரோலிய மற்றும் இயற்கை எரிவாயுத் துறை அமைச்சர் திரு தர்மேந்திர பிரதான் கோரிக்கை விடுத்துள்ளார். தற்சார்பு இந்தியாவை உருவாக்குவதில் எஃகு மற்றும் ரசாயனத் துறை யின் பங்கு குறித்து இந்திய வர்த்தகக் கூட்டமைப்பு ஏற்பாடு செய்திருந்த தேசிய காணொளி மாநாட்டில் கலந்து கொண்டு பேசிய அமைச்சர், எஃகுத் தொழில் நிறுவனத் தலைவர்கள் ஒன்றிணைந்து உள்கட்டமைப்பு வசதிகளை மேம்படுத்த நடவடிக்கைகள் மேற்கொள்ள வேண்டும் என்று கேட்டுக்கொண்டார். கூட்டு முயற்சியின் மூலம் தற்சார்பு இந்தியாவை ஏற்படுத்த முடியும் என்று அவர் நம்பிக்கை தெரிவித்தார். இதற்காக அரசு பல்வேறு கொள்கைச் சீர்திருத்தங்களை அறிவித்திருப்பதாக அவர் மேலும் கூறினார்.
மேலும் கடந்த ஆண்டை விட, உற்பத்தி துறையில் இந்த வருடம் குறிப்பிடத்தக்க வளர்ச்சி அடைந்திருப்பதாக திரு தர்மேந்திர பிரதான் குறிப்பிட்டார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1664795
உள்நாட்டு விமானப் போக்குவரத்து அமைச்சகம்
உதான் திட்டத்தின் கீழ் ஷில்லாங் – திப்ருகர் வழித்தடத்தில் முதல் நேரடி விமானம் : மத்திய அமைச்சர் ஜோதிராதித்யா சிந்தியா தொடங்கி வைத்தார்
ஷில்லாங் – திப்ருகர் இடையே முதல் நேரடி விமானப் போக்குவரத்தை மத்திய விமானப் போக்குவர்த்துத் துறை அமைச்சர் ஜோதிராத்திய சிந்தியா தொடங்கி வைத்தார். இந்நிகழ்ச்சியில் விமானப்போக்குவரத்துத் துறை இணை அமைச்சர் ஜெனரல் வி கே சிங், இத்துறை செயலாளர் ராஜீவ் பன்சால், மேகாலயா முதலமைச்சர் கன்ராட் சங்மா ஆகியோர் கலந்து கொண்டனர். இந்நிகழ்ச்சியில் பேசிய திரு ஜோதிராத்திய சிந்தியா, ‘உலகிலேயே மிக உயரமான பகுதிகளில் ஷில்லாங்கும் ஒன்று. இது கிழக்குப் பகுதியின் ஸ்காட்லாந்து என அழைக்கப்படுகிறது. உலகம் முழுவதும் உள்ள சுற்றுலாப் பயணிகளை இது ஈர்க்கிறது’ என்றார்.
கடந்த 2014-ஆம் ஆண்டு வடகிழக்குப் பகுதியில் 6 விமான நிலையங்கள் மட்டுமே இருந்ததாகவும் தற்போது இந்த எண்ணிக்கை 15 ஆக உயர்ந்துள்ளது என அவர் கூறினார். ஷில்லாங் முதல் திப்ருகர் வரை சாலை மற்றும் ரயில் மூலம் செல்ல 12 மணி நேரமாகும். இந்த நேரடி பயணிகள் விமானம் அறிமுகம் செய்யப்பட்டதன் மூலம் இந்தப் பயண நேரம் 75 நிமிடங்களாக குறைந்துள்ளது.
---------
(Visitor Counter : 168
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
அரசு ஊழியர்கள் விமானம் மூலமாக ஜம்மு கஷ்மிர், லடாக், வட கிழக்கு மாகாணம் மற்றும் அந்தமான் நிக்கோபார் தீவுகளுக்கு பயணம் செய்ய எல்டிசி விடுமுறை சுற்றுப் பயணச் சலுகையை பணியாளர் நலன் மற்றும் பயிற்சித்துறை தளர்த்தியுள்ளது
இந்தப் பயணச் சலுகை 2022 ஆம் ஆண்டு செப்டம்பர் 25 வரை நீட்டிப்பு- டாக்டர் ஜிதேந்திர சிங்
அரசு ஊழியர்கள் சொந்த ஊர்களுக்கான எல் டி சி விடுமுறை சுற்றுப்பயணத்திற்குப் பதிலாக இந்த சலுகையைப் பெற்றுக்கொள்ளலாம்
ஊழியர்கள் தங்கள் வசதிக்கேற்ப தனியார் விமானத்திலும் இந்த இடங்களுக்குச் செல்லலாம்
அரசு ஊழியர்கள், விமானம் மூலமாக ஜம்மு கஷ்மிர், லடாக், வட கிழக்கு மாகாணம் மற்றும் அந்தமான் நிக்கோபார் தீவுகளுக்குப் பயணம் செய்ய,எல்டிசி விடுமுறை சுற்றுப் பயண சலுகையை தளர்த்தி பணியாளர் நலன் மற்றும் பயிற்சித் துறை உத்தரவிட்டுள்ளது. இந்த தளர்வு 2022 ஆம் ஆண்டு செப்டம்பர் 25 வரை நீட்டிக்கப்பட்டு உள்ளதாக மத்திய பணியாளர் நலன் பொதுமக்கள் குறைதீர்ப்பு மற்றும் ஓய்வூதியர்களுக்கான அமைச்சர் டாக்டர் ஜிதேந்திர சிங் தெரிவித்துள்ளார்.
இந்த அறிவிப்பின் மூலம், அரசு ஊழியர்கள் தங்கள் சொந்த ஊர்களுக்கான எல் டி சி விடுமுறை சுற்றுப்பயணத்திற்குப் பதிலாக இந்த சலுகையைப் பயன்படுத்தலாம். மேலும் அரசு ஊழியர்கள் ஏர் இந்தியா விமானம் மூலம் மட்டுமே பயணம் செய்ய வேண்டும் என்று இருந்த கட்டுப்பாடு தளர்த்தப்பட்டு தனியார் விமானங்களிலும் அவர்கள் பயணம் மேற்கொள்ள அனுமதிக்கப்பட்டுள்ளது.
ஜம்மு காஷ்மீர், லடாக், வடகிழக்கு மாகாணம் மற்றும் அந்தமான் நிக்கோபாரை சொந்த ஊராகக் கொண்ட அரசு ஊழியர்கள் இதனால் பெருமளவில் பயனடைவார்கள் என்று அமைச்சர் கூறினார்.
மேலும் விவரங்களுக்கு இந்த செய்தி குறிப்பு ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1662753
----
(Visitor Counter : 170
விண்வெளித்துறை
பிரதமர் திரு. நரேந்திர மோடி அறிவித்தபடி 2022க்குள் முதலாவது இந்தியரை இஸ்ரோ விண்வெளிக்கு அனுப்பும் : டாக்டர். ஜிதேந்திர சிங்
ரூ.10,000 கோடி மதிப்பீட்டிலான இந்தத் திட்டம் இந்திய விண்வெளி பயணத்தில் திருப்பு முனையாக அமையும் ; பெரும்பாலான பொறியியல் சாதனங்கள் தயார் : இஸ்ரோ தலைவர்
சந்திரயான்-2 விண்கலம் 2019 ஜனவரியில் செலுத்தப்படும்
புதுதில்லியில் செய்தியாளர்களைச் சந்தித்த பிரதமர் அலுவலகம் மற்றும் விண்வெளித்துறை இணையமைச்சர் டாக்டர். ஜிதேந்திர சிங், பிரதமர் திரு. நரேந்திர மோடியின் சுதந்திர தின உரையில் அறிவிக்கப்பட்டபடி, இந்திய விண்வெளி ஆய்வுக்கழகமான இஸ்ரோ, 2022க்குள் முதலாவது இந்தியரை விண்வெளிக்கு அனுப்பும் என்றார்.
இந்தியர்கள் ஏற்கெனவே விண்வெளிக்கு சென்று வந்துள்ள போதிலும், இஸ்ரோவால் உள்நாட்டிலேயே வடிவமைக்கப்பட்ட விண்கலம் மூலம், இந்தியர்கள் அனுப்பப்படுவது இதுவே முதல் முறையாக இருக்கும் என்றும் கூறினார். இந்தப்பயணம் இந்திய விண்வெளி வரலாற்றில் பெரும் சாதனையாக அமையும் என்று குறிப்பிட்ட டாக்டர். ஜிதேந்திர சிங், வாழ்க்கையை எளிமைப்படுத்த ஏதுவாக வேளாண்மை, ரயில்வே, மனிதவள மேம்பாடு, சாலைப் போக்குவரத்துத் துறை பணிகளில் விண்வெளி தொழில்நுட்பத்தைப் பயன்படுத்த வேண்டும் என்பதே அரசின் விருப்பம் என்றும் தெரிவித்தார்.
இந்த சந்திப்பின்போது உடனிருந்து இஸ்ரோ தலைவர் டாக்டர். சிவன் பேசுகையில், மனிதனை சுமந்து செல்லும் இந்தியாவின் முதலாவது விண்கலமான ககன்யான் மூலம், முதலாவது இந்தியர் விண்வெளிக்கு அனுப்பப்படுவார் என்றும், 7 டன் எடையுள்ள இந்த விண்கலம், மனிதர்கள் ஆய்வு மேற்கொள்வதற்கான பகுதி, ஆய்வுக்கருவி உள்ளிட்ட 3 பிரிவுகளைக் கொண்டதாக இருக்கும் என்றும் கூறினார். ஜி.எஸ்.எல்.வி. எம் கே – 3 செலுத்து வாகனம் மூலம் ககன்யான் விண்ணில் செலுத்தப்படும் என்றும் அவர் தெரிவித்தார்.
இதுதவிர சந்திரயான் – 2 விண்கலம் 2019 ஜனவரியில் விண்ணில் செலுத்தப்படும் என்றும், இதில் நிலவை சுற்றி வருவதற்கான விண்கலம் 2379 கிலோ எடை கொண்டதாகவும், நிலவில் தரையிறங்கி ஆய்வு செய்யும், விக்ரம் என்ற பெயர் கொண்ட விண்கலம் 1471 கிலோ எடைகொண்டதாகவும் இருக்கும் என்றும் டாக்டர். சிவன் தெரிவித்தார்.
மார்ச் 2019-க்குள் மொத்தம் 13 செயற்கைக்கோள்களை செலுத்த இஸ்ரோ திட்டமிட்டுள்ளதாகவு அவர் கூறினார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ஐந்து ஆண்டுகளுக்குள், மின்சாரக் கார்களை உற்பத்தி செய்யும் நாடாக இந்தியா மாறும்: மத்திய சாலைப் போக்குவரத்துத் துறை அமைச்சர் திரு நிதின் கட்கரி நம்பிக்கை
அடுத்த ஐந்து ஆண்டுகளுக்குள், மின்சார வாகனங்களை உற்பத்தி செய்யும் நாடாக இந்தியா மாறும் என மத்திய சாலை போக்குவரத்து, நெடுஞ்சாலைத்துறை மற்றும் சிறு, குறு, நடுத்தர ரகத் தொழில்துறை அமைச்சர் திரு நிதின் கட்கரி நம்பிக்கை தெரிவித்துள்ளார். இத்துறைக்கு முடிந்த அளவு சலுகைகள் அளிக்க மத்திய அரசு முயற்சிக்கிறது எனவும், மின்சார வாகனங்களுக்கான சரக்கு மற்றும் சேவை வரி 12 சதவீதமாகக் குறைக்கப்பட்டுள்ளது எனவும் அவர் கூறினார்.
‘கோவிட்-19க்கு பிந்தைய காலத்தில் இந்தியாவின் மின்சார வாகனத் திட்டம்’ என்ற தலைப்பிலான இணையக் கருத்தரங்கில் இன்று உரையாற்றிய அமைச்சர் கூறுகையில், மின்சார வாகனத்துறை சந்திக்கும் பிரச்சினைகளை தான் அறிந்திருப்பதாகவும், இவற்றின் விற்பனைகள் அதிகரிக்கும் போது மாற்றங்கள் ஏற்படுவது நிச்சயம் என்றார். சீனாவுடன் வர்த்தகம் செய்ய எந்த நாடும் விரும்பவில்லை எனவும், இந்த வர்த்தகங்களை இந்தியத் தொழில்துறை எடுத்துக் கொள்ள, இது நல்ல வாய்ப்பு எனவும் அவர் கூறினார்.
பெட்ரோலிய எரிபொருள் குறைந்த அளவில் கிடைப்பதால், மலிவான மாற்று எரிசக்தியில் உலக நாடுகள் கவனம் செலுத்த வேண்டும் என திரு நிதின் கட்கரி கூறினார். இதற்கு மின்சாரம் மற்றும் உயிரி எரிபொருள்கள் நல்ல வாய்ப்பாக உள்ளது என அவர் கூறினார். பழைய வாகனங்கள் ஒழிக்கும் கொள்கையைத் தொடர்வது, வாகன உற்பத்தித் துறைக்கு ஊக்கமளிக்கும் என்பதையும் அவர் சுட்டிக் காட்டினார்.
லண்டன் பொதுப்போக்குவரத்தில், அரசு மற்றும் தனியார்துறை இணைந்து முதலீடு செய்வது சிறப்பாக செயல்படுகிறது என்பதையும் அமைச்சர் நினைவு கூர்ந்தார். இதே போன்ற அணுகுமுறையைப் பின்பற்றுவது, ஏழைப் பயணிகளுக்கும், அரசு நிர்வாகத்துக்கும் பயனுள்ளதாக இருக்கும் என அவர் கூறினார். வரவிருக்கும் டெல்லி-மும்பை பசுமை வளாகத்தில், மின்சார நெடுஞ்சாலை உருவாக்குவதை முன்னணித் திட்டமாக செயல்படுத்திக் கொண்டிருப்பதை அவர் சுட்டிக் காட்டினார்.
வாகனத்துறையின் திறனில் முழு நம்பிக்கை தெரிவித்த திரு நிதின் கட்கரி, இந்த பொருளாதார நெருக்கடியிலும், நிலைத்தன்மை மற்றும் தன்னம்பிக்கையுடன், இத்துறையால் நல்ல சந்தை வாய்ப்புகளைப் பெறமுடியும் என்றார். வாகனத்துறை உள்நாட்டுத் தொழில்நுட்பத்தைப் பயன்படுத்தி, பிரதமரின் சுயசார்பு இந்தியா திட்டத்துக்கு ஆதரவு தெரிவிக்க வேண்டும் எனவும் அவர் அழைப்பு விடுத்தார்.
(Visitor Counter : 159
அறிவியல் மற்றும் தொழில்நுட்பத்துறை
தேசிய பெண் குழந்தைகள் தினத்தை முன்னிட்டு, அறிவியல், தொழில்நுட்பம் மற்றும் புத்தாக்கம் ஆகிய துறைகளில் சிறந்து விளங்கும் நாடு முழுவதும் உள்ள பெண் சாதனையாளர்கள் மற்றும் ஸ்டார்ட்-அப்களுடன் மத்திய அமைச்சர் டாக்டர் ஜிதேந்திர சிங் உரையாடல்; தமிழகத்தில் இருந்து வினிஷா உமாசங்கர் பங்கேற்பு
தேசிய பெண் குழந்தைகள் தினமான இன்று, அறிவியல், தொழில்நுட்பம் மற்றும் புத்தாக்கம் ஆகிய துறைகளில் சிறந்து விளங்கும், நாடு முழுவதும் உள்ள பெண் சாதனையாளர்கள் மற்றும் ஸ்டார்ட்-அப்களுடன் மத்திய அமைச்சர் டாக்டர் ஜிதேந்திர சிங் உரையாடினார். தமிழ்நாட்டை சேர்ந்த வினிஷா உமாசங்கர் இதில் பங்கேற்றார்.
புதிய தொழில் வாய்ப்புகள் மற்றும் வாழ்வாதார இணைப்புடன் நிலைத்தன்மை மிக்க ஸ்டார்ட்-அப் நிறுவனங்கள் உருவாக வேண்டும் என்று மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் வலியுறுத்தினார்.
குழந்தைகள் புதுமையாக சிந்திக்கவும், பல்வேறு பிரச்சினைகளுக்கு தீர்வு காணவும், கடந்த கால தடைகளை உடைத்து வித்தியாசமான முயற்சிகளை மேற்கொள்ளவும் பல்வேறு அரசு திட்டங்கள் நம்பிக்கையையம் உத்வேகத்தையும் அளிக்கின்றன என்று டாக்டர் ஜிதேந்திர சிங் கூறினார்.
"புதிய இந்தியாவின் கனவை நனவாக்குவதற்கு புதுமை முக்கியம்" என்ற பிரதமர் திரு நரேந்திர மோடியின் அறிவுரையைக் குறிப்பிட்ட டாக்டர் ஜிதேந்திர சிங், இளம் சாதனையாளர்களுக்கு அரசின் அனைத்து ஆதரவும் உதவியும் கிடைக்கும் என்று உறுதியளித்தார்.
இந்த உரையாடலில் பங்கேற்ற தமிழ்நாட்டின் திருவண்ணாமலையைச் சேர்ந்த வினிஷா உமாசங்கர் தனது சூரிய சக்தி இஸ்திரி வண்டி குறித்து விளக்கினார். தில்லியைச் சேர்ந்த 12-ம் வகுப்பு மாணவி மான்யா ஜோஷி இயற்கை பேரழிவுகளுக்கான முன்னெச்சரிக்கை திட்டம் குறித்து விளக்கினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1792194
நிதி அமைச்சகம்
கொவிட் தொடர்பான சாதனங்களின் விரைவான இறக்குமதிக்கு பிரத்தியேக உதவி மையம்: மறைமுக வரிகள் மற்றும் சுங்க வாரியம் தொடங்கியது
கொவிட் தொடர்பான இறக்குமதிகளுக்கு விரைவான சுங்க அனுமதி கிடைக்க பிரத்தியேக உதவி மையத்தை மத்திய மறைமுக வரிகள் மற்றும் சுங்க வாரியம் ஏற்படுத்தியுள்ளது. கொவிட் தொடர்பான இறக்குமதிகளுக்கு விரைவான சுங்க அனுமதி கிடைப்பதிலும், தடையற்ற போக்குவரத்தை உறுதி செய்வதிலும் மத்திய அரசு உறுதியாக உள்ளது. அப்போதுதான் அவை, பயனாளிகளுக்கு குறித்த நேரத்தில் கிடைக்கும்.
இவற்றுக்கு வரி விலக்கு, ஒப்புதல், பதிவு தொடர்பாக மறைமுக வரிகள் மற்றும் சுங்கத்துறை வாரியத்திடம் பல கேள்விகள் கேட்கப்படுகின்றன. இந்த நடைமுறையை ஒழுங்குபடுத்துவதற்காக, பிரத்தியேக உதவி மையத்தை மறைமுக வரிகள் மற்றும் சுங்க வாரியம் ஏற்படுத்தியுள்ளது.
வர்த்தகம் தொடர்பான ஒப்புதல்களை வழிநடத்த https://t.co/IAOQenWwO2) என்ற முகவரியில் ஆன்லைன் வசதி செய்யப்பட்டுள்ளது. இவற்றில் புகார்களைத் தெரிவித்து விரைவில் தீர்வு பெறலாம். பொதுவான விசாரணைக்கு, icegatehelpdesk@icegate.gov.in என்ற முகவரியில் மின் அஞ்சல் அனுப்பலாம். அல்லது இலவச அழைப்பு எண் 1800-3010-1000- ஐ பயன்படுத்தலாம். இந்த உதவி மையத்தில் பெறப்படும் வேண்டுகோள்கள், தீவிரமாக கண்காணிக்கப்பட்டு, விரைவில் தீர்வு காணப்படும்.
மேலும், உள்ளூர் அளவில் குறைகளைத் தீர்க்க, மண்டல அளவிலான சிறப்பு அதிகாரிகள் நியமிக்கப்பட்டுள்ளனர். இந்தப் பட்டியலை கீழ்க்கண்ட இணைப்பில் பார்க்கலாம். .
சுங்கத்துறை இணை செயலாளர் திரு கவுரவ் மசால்தன், மத்திய முறைமுக வரிகள் மற்றும் சுங்க வாரியத்தின் சிறப்பு அதிகாரியாக இருப்பர். இவர் குறைகளுக்கு தீர்வு கண்டு, கொவிட் தொடர்பான சாதனங்களின் விரைவான அனுமதிக்கு ஒப்புதல் அளிப்பார்.
புகார்களுக்கு உதவி மையம் மற்றும் மண்டல அதிகாரிகள் மூலம் தீர்வு காணப்படவில்லை என்றால், சிறப்பு அதிகாரிக்கு 9810619628 என்ற எண்ணில் எஸ்எம்எஸ் அல்லது வாட்ஸ் அப் மூலம் தகவல் தெரிவிக்கலாம். அல்லது masaldan.gaurav[at]nic[dot]in என்ற இ-மெயில் முகவரியிலும் புகார்களைத் தெரிவிக்கலாம்.
-----
(Visitor Counter : 149
PIB Headquarters
கொவிட்-19 - பிஐபி செய்தித் தொகுப்பு
21.07.2020
கொவிட்-19 - பிஐபி செய்தித் தொகுப்பு
· பிரதமர் அலுவலகம்
· ரசாயனம் மற்றும் உரங்கள் அமைச்சகம்
· பாதுகாப்பு அமைச்சகம்
· நிதி அமைச்சகம்
· சுகாதாரம் மற்றும் குடும்ப நலத்துறை அமைச்சகம்
· உள்துறை அமைச்சகம்
· மனித வள மேம்பாட்டு அமைச்சகம்
· ஜல்சக்தி அமைச்சகம்
· ரெயில்வே அமைச்சகம்
· கப்பல் போக்குவரத்து அமைச்சகம்
· எஃகுத்துறை அமைச்சகம்
· நித்தி ஆயோக்
· சிறப்பு சேவைகள் மற்றும் கட்டுரைகள்
(